《奉和李观察登河中白楼》
唐代·耿湋

城上高楼飞鸟齐，从公一遂蹑丹梯。黄河曲尽流天外，

白日轮丹落海西。玉树九重长在梦，云衢一望杳如迷。

何心更和阳春奏，况复秋风闻战鼙。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。